Pärast Schumacheri loobumist  olevat pakutud Felipe Massa asendaja rolli noorele sakslasele Nico Hülkenbergile. Jah, kohta Ferrari rooli pakuti 22aastasele, ainsagi GP-kogemuseta kollanokale. See on pakkumine, millest ei saa keelduda. Uskumatu, eks? Aga mis veelgi uskumatum, Hülkenberg andis Ferraril korvi. Miks küll? Juhuslikult on Hülkenbergi mänedžeri nimi Willi Weber. Ja juhuslikult, täiesti juhuslikult, on Michael Schumacheri mänedžeri nimi samuti Willi Weber. Millest pole keeruline teha järeldust, et kui Schumacher pidas autot oma  mainet kahjustavaks, siis Hülkenbergi alles hoogu võtva karjääri oleks seesama masin teinud pihuks ja põrmuks.